
Grete og Johan Lysakers innsatspokal 2024

Mottaker av innsatspokalen er en utøver, ildsjel, tillitsvalgt, et lag eller andre som gjennom det foregående år har gjort en ekstra innsats for idrettslaget eller prestert spesielt godt i sin idrett. Innsatspokalen deles ut på årsmøtet, og det er hovedstyret som velger kandidat etter innspill fra gruppene.

For 2023, utdelt på årsmøte for ett år siden mottok familien Larson, Grete og Johan Lysakers innsatspokal.
I år går Grete og Johan Lysakers innsatspokal til to stk., det vil si pokalen går til et ektepar.                                                                                                                                    Den ene personen har i 2024 gjort en kjempeinnsats i fotballgruppa som sekretær. Og det er ikke bare som sekretær vedkommende har gjort en kjempejobb. Vedkommende stiller alltid opp på dugnad, det er aldri nei i hennes munn, og ikke nok med det, hun er alltid blid og hyggelig.                                                                                      Den andre personer har vært og er leder av klatregruppa, hadde ideen om en aktivitetspark på gamle grusbanen, søkte og fikk penger til planlegging av aktivitetsparken, har blitt leder av aktivitetspark komiteen, har jobbet med sykkelløypa, har jobbet med pumptrack banen, sitter i klubbhuskomiteen og har gjort en kjempejobb i forbindelse med det nye klubbhuset vårt. Er det noe man skal ha hjelp til i idrettslaget så er denne personen den rette å spørre. Han ordner bestandig opp uansett hva det er.
Hvor mange timer dugnadsarbeide vinnerne av Grete og Johan Lysakers innsatspokal har hatt i 2024, er ikke godt å vite.                                                              Vinnere av pokalen er Trude Flo Kjennerud og Petter Åsberg Kjennerud.
